Pärnu-Jaagupi rajoon
Pärnu-Jaagupi rajoon oli haldusüksus (rajoon) Eesti NSV-s aastatel 1950–1959. Pärnu-Jaagupi rajooni moodustamise ajal lülitati selle koosseisu Pärnu-Jaagupi alev ning Kivi-Vigala, Vigala, Valgu, Velise, Halinga, Kaelase, Pööravere, Vee, Are ja Suigu külanõukogu. Aastatel 1952–1953 kuulus rajoon Pärnu oblasti koosseisu. 1955. aastal oli rajooni pindala 958,4 km². Pärast külanõukogude ühendamisi kuulusid 1954. aastast Pärnu-Jaagupi rajooni Pärnu-Jaagupi alev ja 5 külanõukogu: Are, Halinga, Kivi-Vigala, Velise ja Vigala.